text: Zelenskyj hevur koyrt tvey fólk í ukrainsku trygdartænastuni
text: #000001
text: Svik og samstarv við Russland er orsøkin til, at leiðaran av loyniligu tænastuni SBU, Ivan Bakanov, og ríkisadvokaturin Iryna Venediktova hava mist starvið
text: #000002
text: Ukrainski forsetin, Volodymyr Zelenskyj sigur, at fleiri mál eru komin undan kavi, sum vísa, at fólk hjá Bakonov og Venediktova hava samstarvað við Russland, og tað setur sprunartekin við leiðsluna hjá teimum (Mynd: EPA)
text: #000003
text: Ukrainski forsetin, Volodymyr Zelenskyj hevur koyrt tveir persónar í ukrainski trygdartænastuni.
text: #000004
text: Í fráboðanini um hetta verður ikki greitt frá, hví hesi eru koyrd, men Zelenskyj sigur á sosiala miðlinum Telegram, at svik og samstarv við fígginda er ein partur av frágreiðingini.
text: #000006
text: Hann sigur, at fleiri mál eru komin undan kavi, sum vísa, at fólk hjá Bakonov og Venediktova hava samstarvað við Russland. Talan er um 651 mál um svik og samstarv við Russland.
text: #000007
text: Yvir 60 starvsfólk í hesum tænastunum arbeiða nú fyri Russland í økjum, sum Russland hevur hersett, og slík brotsverk móti sjálvt grundarlagnum fyri landsins trygd setur spurnartekin við leiðsluna hjá teimum, sigur Zelenskyj sambært Ritzau.
text: #000008
text: Ein avloysari verður nevndur fyri Venediktova, men einki verður sagt um, hvør skal avloysa Bakanov, sum hevur verið góður vinmaður hjá ukrainska forsetanum, síðan hann var ein kendur skemtari í Ukraina.
text: #000009